**Priloga 3 – Posebni pogoji finančnega instrumenta »*EKP posojila za urbani razvoj (2014-2020)*« za financiranje končnih prejemnikov**

SID – Slovenska izvozna in razvojna banka, d. d., Ljubljana (v nadaljevanju: **SID banka**; **Izvajalec finančnega instrumenta** ali **kreditodajalec**) na podlagi določil Sporazuma o financiranju za operacijo »*Finančni instrumenti 2014-2020*« z dne 24. 11. 2017[[1]](#footnote-1) in njegovega Dodatka št. 1[[2]](#footnote-2) z dne 1. 3. 2019, določil Uredbe Komisije (EU) št. 1407/2013[[3]](#footnote-3) ter sheme pomoči *de minimis* (št. priglasitve Ministrstvu za finance: M003-5665493-2018 in M003-5665493-2018/I), objavlja dne 18. 12. 2019 sprejete:

**POSEBNE POGOJE**

**FINANČNEGA INSTRUMENTA**

**»EKP posojila za urbani razvoj (2014-2020)«**

**za financiranje končnih prejemnikov**

### 1. Uvodna določila

* 1. »Posebni pogoji finančnega instrumenta EKP posojila za urbani razvoj« (**Posebni pogoji**) urejajo obvezne minimalne pogoje za pridobitev kredita, ki se sofinancira iz Evropskega sklada za regionalni razvoj (**ESRR**). Kredit lahko kreditojemalec (**končni prejemnik**) porabi za projekte, katerih namen je povečati učinkovito rabo prostora z izvajanjem posegov fizične prenove na prostih, opuščenih ali slabo izkoriščenih površinah in stavbah znotraj mest in mestnih območij oziroma z revitalizacijo urbanih območij in izboljšanjem kakovosti javnih površin iz popisa **degradiranih urbanih območij (DUO)**[[4]](#footnote-4)**.** Projekti morajo biti zasnovani v skladu z razvojnimi cilji razvoja mest in prioritetnimi področji vlaganj, kot so jih opredelile slovenske mestne občine v svojih Trajnostnih urbanih strategijah (**TUS**).
	2. S kreditom se lahko financira izvedbo:
* projektov prenove ali novogradenj stanovanj, ki so rezultat urbane prenove s ciljem povečanja javnega stanovanjskega fonda, skladno z izkazanimi potrebami po posameznih mestnih občinah; ali
* drugih projektov, katerih namen je izvajanje posegov fizične prenove urbanih območij, ki so skladni s cilji TUS enajstih (11) mestnih občin[[5]](#footnote-5).
	1. Vsak projekt mora hkrati izpolnjevati naslednje dodatne pogoje:
1. izvajati se mora na **nerevitaliziranih površinah** v mestih iz popisa območij, ki so prepoznana kot DUO območja ali območja s sumom socialne in/ali okoljske degradacije;
2. usmerjen mora biti v učinkovito rabo prostora in prenovo površin v mestu, z namenom zagotovitve celostnega pristopa k izvajanju teritorialnih naložb;
3. prispevati mora k realizaciji ciljev, ki so opredeljeni v TUS posamezne mestne občine in v njenem Izvedbenem načrtu (IN TUS)[[6]](#footnote-6), kakor tudi k realizaciji ciljev prednostne naložbe 6.3 Operativnega programa za izvajanje Evropske kohezijske politike v programskem obdobju 2014-2020 (OP EKP)[[7]](#footnote-7) ter k načelom notranjega razvoja urbanih območij;
4. (če vključuje posege v okolje po merilih iz Uredbe o posegih v okolje, za katere je treba izvesti presojo vplivov na okolje[[8]](#footnote-8)) v zvezi z njim je moral pristojni okoljski organ predhodno izvesti presojo vplivov na okolje;
5. ne sme se izvajati v izključenem sektorju;
6. zasnovan mora biti v skladu z veljavnimi predpisi in pravili stroke;
7. lahko se je že začel, vendar se še ni zaključil[[9]](#footnote-9);
8. je po presoji Izvajalca finančnega instrumenta ekonomsko, tehnično in finančno izvedljiv.

* 1. **Upravičeni stroški** morajo izpolnjevati naslednje pogoje:
1. se nanašajo na projekt kreditojemalca na območju programskega območja Kohezijske regije Vzhodna Slovenija oziroma Kohezijske regije Zahodna Slovenija;
2. so podprti z dokumentarnimi dokazili, ki morajo biti razumljivi, podrobni in posodobljeni;
3. so prepoznavni in preverljivi in kot taki ustrezno knjiženi pri kreditojemalcu skladno z Mednarodnimi standardi računovodskega poročanja (MSRP) oziroma s Slovenskimi računovodskimi standardi (SRS);
4. so tisti, ki na dan oddaje vloge za financiranje še niso starejši od dveh (2) let ter tisti, ki so nastali največ štiri (4) leta po odobritvi financiranja in so del projekta;
5. niso stroški, ki predstavljajo finančne naložbe ali kapitalske vložke v druga podjetja ali v podružnice,
6. če se krijejo še z drugimi državnimi/*de minimis* pomočmi, znesek *de minimis* pomoči, dodeljen s kreditom, povečan za višino teh drugih državnih/ *de minimis* pomoči, ne sme presegati največje intenzivnosti pomoči ali zneska pomoči, kot je določen v podlagah za dodelitev teh drugih državnih/*de minimis* pomoči;
7. če se krijejo tudi s sredstvi Evropske unije (EU), s katerimi ne upravlja Republika Slovenija ali druga država članica, višina teh sredstev skupaj s sredstvi kredita ne sme presegati najugodnejše stopnje financiranja, kot je določena z veljavnimi predpisi prava EU.
	1. Kreditojemalec bo upravičen do sredstev tiste kohezijske regije, kjer bo naložba locirana.
	2. Kredit se lahko porabi izključno za financiranje upravičenih stroškov in za **upravičen namen** iz točke 1.2 Posebnih pogojev.

### 2. Opredelitev pojmov

* 1. Izrazi, uporabljeni v Posebnih pogojih, imajo naslednji pomen:
1. **Kredit** pomeni s kreditno pogodbo dogovorjen znesek financiranja kreditojemalca (glavnica), ki je sestavljen iz največ 62,5% vira sredstev Evropskega sklada za regionalni razvoj (ESRR) in iz najmanj 37,5% vira sredstev Izvajalca finančnega instrumenta;
2. **Projekt** pomeni opis izbranih ukrepov usmerjenih v učinkovito rabo prostora in prenovo površin oziroma v reaktivacijo prostih, opuščenih in slabo izkoriščenih površin in stavb znotraj mest in mestnih območij, vključno s podrobnim popisom predvidenih upravičenih stroškov[[10]](#footnote-10) za izbrane ukrepe;
3. **Trajnostna urbana strategija (TUS)** je strategija, s katero si je posamezna mestna občina začrtala razvojne cilje razvoja mesta in opredelila prioritetna področja vlaganj v prihodnjem obdobju, kar je pogoj za črpanje Evropskih kohezisjkih sredstev v okviru mehanizma Celostnih teritorialnih naložb (CTN);
4. **Izvedbeni načrt TUS (IN TUS)** je dokument, v katerem so mestne občine opredelile konkretne ukrepe, ki bodo prispevali k uresničevanju zastavljenih ciljev iz TUS, ključne projekte in predvideno financiranje le-teh;
5. **Degradirano urbano območje (DUO)** je tisto območje znotraj mestnih naselij, ki je po svojem stanju, značilnostih in podobi razvrednoteno zaradi učinkovanja neprimerne ali opuščene rabe. Območje DUO lahko po fizičnih, funkcionalnih, okoljskih ali socialnih merilih izkazuje različne vrste in stopnje razvrednotenja;
6. **Nerevitalizirana območja** vključujejo degradirana urbana območja (DUO), ki so kot DUO ocenjena skladno z merili funkcionalne in fizične degradacije ter območja, za katera je, skladno s kriteriji in merili, ugotovljen sum socialne in/ali okoljske degradacije;
7. **Izvajalec finančnega instrumenta** je v razmerju do kreditojemalca kreditodajalec;
8. **Končni prejemnik** je kreditojemalec;
9. **Neprofitne stanovanjske organizacije** so organizacije, ustanovljene skladno s Stanovanjskim zakonom – SZ-1[[11]](#footnote-11), ki so v 100 % občinski lasti in registrirane v registru ministrstva, pristojnega za stanovanjske zadeve;
10. **Datum začetka izvajanja financiranega projekta** je datum, ki ga v projektu navede kreditojemalec;
11. **Predvideni datum konca izvajanja financiranega projekta** pomeni v projektu predvideni datum zaključka izvedbe projekta;
12. **Kohezijska regija** **Vzhodna Slovenija in Kohezijska regija Zahodna Slovenija:** Razdelitev slovenskih občin na kohezijski regiji Vzhodna oz. Zahodna Slovenija je razvidna iz: www.stat.si/doc/reg/skte/kohezijske\_%20statisticne\_obcine.xls (povzeto dne 20. 9. 2017);
13. Za **podjetje v težavah** se šteje pravna oseba, za katero velja katerakoli izmed naslednjih okoliščin:
	1. je v postopku zaradi insolventnosti oziroma so izpolnjeni pogoji za uvedbo postopka zaradi insolventnosti na predlog upnikov po določbah Zakona o finančnem poslovanju, postopkih zaradi insolventnosti in prisilnem prenehanju (ZFPPIPP);[[12]](#footnote-12)
	2. je veliko podjetje (ne izpolnjuje pogojev za status MSP) ali MSP, ki posluje več kot tri (3) polna poslovna leta, če ima v zadnjem zaključenem poslovnem letu razmerje med celotnim in vpoklicanim kapitalom manjše od 0,5[[13]](#footnote-13) oziroma se je zaradi nakopičenih izgub v osebni družbi kapital zmanjšal za več kot polovico;[[14]](#footnote-14)
	3. je prejemnica pomoči za reševanje in posojila še ni vrnila ali prekinila jamstev oziroma je še vedno predmet načrta prestrukturiranja;
	4. je veliko podjetje in ima v zadnjih dveh (2) zaključenih poslovnih letih razmerje med dolgom in kapitalom večje od 7,5[[15]](#footnote-15) ter razmerje med poslovnih izidom iz poslovanja, povečanim za odpise vrednosti (EBITDA) in finančnimi odhodki iz finančnih obveznosti manjše od 1,0[[16]](#footnote-16);
14. **Izključeni sektor** pomeni:
15. dejavnost, ki spada v naslednje ravni SKD2008[[17]](#footnote-17) oziroma NACE Rev. 2[[18]](#footnote-18):
	* A:  kmetijstvo in lov, gozdarstvo, ribištvo
	* B 05: Pridobivanje premoga
	* C 10.2: Predelava in konzerviranje rib, rakov in mehkužcev
	* C 11.01: Proizvodnja žganih pijač
	* C 12: Proizvodnja tobačnih izdelkov
	* C 20.51: Proizvodnja razstreliv
	* C 24.46: Proizvodnja jedrskega goriva
	* C 25.4: Proizvodnja orožja in streliva
	* C 30.4: Proizvodnja bojnih vozil
	* E 38.12: Zbiranje in odvoz nevarnih odpadkov
	* E 38.22: Ravnanje z nevarnimi odpadki
	* G 46.35: Trgovina na debelo s tobačnimi izdelki
	* G 46.39: Nespecializirana trgovina na debelo z živili, pijačami, tobačnimi izdelki
	* G 47.23: Trgovina na drobno v specializiranih prodajalnah z ribami, raki, mehkužci
	* G 47.26: Trgovina na drobno v specializiranih prodajalnah s tobačnimi izdelki
	* G 47. 81: Trgovina na drobno na stojnicah in tržnicah z živili, pijačami in tobačnimi izdelki
	* K: Finančne in zavarovalniške dejavnosti
	* M 69: Pravne in računovodske dejavnosti
	* M 70: Dejavnost uprav podjetij; podjetniško in poslovno svetovanje
	* R 92: Prirejanje iger na srečo
16. projekte/naložbe na področju:
	* Informacijskih tehnologij (IT):
		+ raziskave, razvoj ali tehnične aplikacije, povezane z elektronskimi programi podatkov in rešitvami, ki podpirajo katerikoli zgoraj omenjen prepovedan sektor, na področju internetnih iger na srečo in spletnih igralnic ali na področju pornografije;
		+ ki naj bi omogočila/-e nezakonit vstop v elektronske baze podatkov ali prenos podatkov v elektronski obliki;
	* Bioznanosti:
		+ pri zagotavljanju podpore k financiranju raziskav, razvoja ali tehničnih aplikacij, ki se nanašajo na kloniranje ljudi, na raziskave ali v terapevtske namene in gensko spremenjene organizme;
		+ druge dejavnosti z živimi živalmi za poskusne in znanstvene namene, če ni zagotovljena skladnost s »Konvencijo Evropskega Sveta za zaščito vretenčarjev, ki se uporabljajo v poskusne in ostale znanstvene namene;
		+ dejavnosti s škodljivimi vplivi na okolje, ki jih ni mogoče ublažiti in/ali popraviti, druge dejavnosti, ki veljajo za etično ali moralno sporne oz. so prepovedane z nacionalno zakonodajo RS.
	* letališke infrastrukture, razen če so povezane z varstvom okolja ali jih spremljajo naložbe, potrebne za blažitev ali zmanjšanje njenega negativnega vpliva na okolje.
	* naložb za zmanjšanje emisij toplogrednih plinov, ki izhajajo iz dejavnosti, navedenih v Prilogi I k Direktivi 2003/87/ES.
17. **Vloga za financiranje** pomeni izpolnjen prijavni obrazec Izvajalca finančnega instrumenta z obveznimi prilogami:
18. izjava za ugotavljanje skupine povezanih strank,
19. če vlogo oddaja mestna občina:
	* izpisek iz Načrta razvojnih programov (NRP);
	* soglasje Ministrstva za finance k zadolžitvi (občina lahko to soglasje predloži kasneje, do podpisa kreditne pogodbe);
20. če vlogo oddaja pravna oseba javnega prava:
	* letni program dela oziroma finančni načrt;
	* izjava in posredovanje podatkov v zvezi s seštevanjem *de minimis* pomoči v zvezi s spoštovanjem pravil o intenzivnosti državnih pomoči, če je kredit predmet državnih pomoči;
21. če vlogo oddaja pravna oseba zasebnega prava:
	* bilanca stanja, izkaz poslovnega izida in izkaz bilančnega dobička/bilančne izgube, vsi zadnji oddani na Agencijo Republike Slovenije za javnopravne evidence in storitve (AJPES) na poenotenih obrazcih za državno statistiko, predpisanih z Navodilom o predložitvi letnih poročil ter drugih podatkov poslovnih subjektov[[19]](#footnote-19) (zadnji računovodski izkazi),
	* zadnja razpoložljiva medletna bilanca stanja in izkaz poslovnega izida ter primerljiva medletna bilanca stanja in izkaz poslovnega izida za predhodno leto,
	* revidirano in konsolidirano letno poročilo (pogoj velja, če kreditojemalca k izdelavi teh poročil zavezuje zakon ali drug predpis, poročilo pa še ni objavljeno na spletni strani AJPES);
	* potrdilo Finančne uprave Republike Slovenije (FURS) o plačanih davkih in prispevkih,
	* izjava in posredovanje podatkov v zvezi s seštevanjem de minimis pomoči v zvezi s spoštovanjem pravil o intenzivnosti državnih pomoči, če je kredit predmet državnih pomoči;
	* izjava, da podjetje ob oddaji vloge posluje najmanj šest (6) mesecev z isto davčno številko;
	* Izjava, da podjetju v zadnjih 5 letih ni bila pravnomočno izrečena globa za prekršek iz pete alineje prvega odstavka 23. člena Zakona o zaposlovanju, samozaposlovanju in delu tujcev (Ur.l. RS, št. 1/18 – ZZSDT) zaradi nezakonite zaposlitve državljana tretje države;
22. poslovno-finančni in terminski načrt izvedbe projekta za čas ročnosti kredita, iz katerega je jasno razvidno, da gre za projekt usmerjen v učinkovito rabo prostora in prenovo površin v mestih in urbanih nerevitaliziranih območjih;
23. mnenje Združenja mestnih občin Slovenije (ZMOS) o skladnosti investicije s TUS, kot je določeno v 2. točki 4. odst. 10.b člena Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta[[20]](#footnote-20);
24. izjava o umestitvi projekta v eno izmed naslednjih kod domen ukrepov:
	* 054 – Stanovanjska infrastruktura;
	* 089 – Sanacija industrijskih območij in kontaminiranih zemljišč;
	* 094 – Varstvo, razvoj in spodbujanje javnega kulturnega bogastva in dediščine;
25. če se za kredit daje zavarovanje:
	* predlog zavarovanj na obrazcu Izvajalca finančnega instrumenta;
	* dokazila o vrednosti v zavarovanje predlaganega premoženja;
26. izjavo o prispevku projekta k doseganju kazalnikov uspešnosti prednostne naložbe OP EKP 2014-2020 pod šifro CO39[[21]](#footnote-21) in CO40[[22]](#footnote-22);
27. če kreditojemalca omejujejo predpisi, ki urejajo javne finance:
	* izdelano projektno in investicijsko dokumentacijo glede na vrsto in namen investicije po Uredbi o enotni metodologiji za pripravo in obravnavo investicijske dokumentacije na področju javnih financ (UEM)[[23]](#footnote-23) in po pravilih stroke;
28. dokazilo, da se projekt izvaja na območju CTN, kot je opredeljeno v TUS mestne občine;
29. dokazilo, da se projekt izvaja na nerevitaliziranem območju iz popisa nerevitaliziranih območij DUO2;
30. veljavno gradbeno dovoljenje oziroma izjava odgovornega projektanta, da gradbeno dovoljenje ni potrebno;
31. veljavno okoljevarstveno soglasje (po postopku presoje vplivov na okolje), v kolikor izdaja gradbenega dovoljenja in postopek presoje vplivov na okolje nista združena;
32. izjava kreditojemalca, da so oziroma bodo pridobljena vsa druga potrebna dovoljenja in soglasja za izvedbo projekta;
33. če vlogo oddaja neprofitna stanovanjska organizacija:
	* potrdilo o vpisu v register neprofitnih stanovanjskih organizacij, ki ga vodi Ministrstvo za okolje in prostor.

### 3. Primerni kreditojemalci

* 1. SID banka lahko odobri kredit:

- mestni občini, ki je ustanovljena skladno z Zakonom o ustanovitvi občin ter o določitvi njihovih območij – ZUODNO[[24]](#footnote-24),

- občinskemu javnemu stanovanjskemu skladu,

- drugi pravni osebi javnega ali zasebnega prava, ki upravlja s stavbam in/ali z javnimi površinami,

- stanovanjski kooperativi (sem sodi tudi neprofitna stanovanjska organizacija, ki je ustanovljena skladno s SZ-1 in je v 100 % občinski lasti).

* 1. Hkrati mora kreditojemalec izpolnjevati vse naslednje pogoje:
1. ne sme imeti neporavnanih obveznosti iz naslova obveznih dajatev[[25]](#footnote-25);
2. nima neporavnanega naloga za izterjavo zaradi predhodne odločbe Evropske Komisije, ki je pomoč razglasila za nezakonito in nezdružljivo z notranjim trgom;
3. v zadnjih 5 letih mu ni bila pravnomočno izrečena globa za prekršek iz pete alineje prvega odstavka 23. člena Zakona o preprečevanju dela in zaposlovanja na črno[[26]](#footnote-26) – ZZSDT zaradi nezakonite zaposlitve državljana tretje države;
4. ob oddaji vloge za financiranje z isto davčno številko posluje najmanj šest (6) mesecev;
5. je predložil popolno vlogo za financiranje in razkril vse naknadne podatke in dal pojasnila, ki jih je Izvajalec finančnega instrumenta dodatno zahteval za presojo vloge za financiranje.

### 4. Dopustni pogoji financiranja

* 1. Najnižji kredit znaša 500.000 evrov, najvišji kredit pa 7.000.000 evrov, ki se lahko koristi za financiranje 100% upravičenih stroškov, vendar ne več, kot je maksimalni razpoložljiv znesek za posamezno kohezijsko regijo. Valuta kredita je evro (EUR).
	2. Pogodbena obrestna mera je sestavljena in je enaka seštevku referenčne obrestne mere 6-mesečnega EURIBOR[[27]](#footnote-27), ki se obračunava od sredstev Izvajalca finančnega instrumenta, in nespremenljivega pribitka.
	3. Nespremenljivi pribitek iz prejšnjega odstavka predstavlja tehtano vrednost pribitka sredstev Evropskega sklada za regionalni razvoj (sredstva ESRR), ki znaša 0% ter pribitka sredstev Izvajalca finančnega instrumenta, in sicer po naslednji formuli:

Nespremenljivi pribitek = max. 62,5% pribitka sredstev ESRR + min. 37,5% pribitka sredstev Izvajalca finančnega instrumenta [[28]](#footnote-28).

* 1. Če je višina pribitka sredstev ESRR ob odobritvi kredita nižja od ekvivalenta tržne obrestne mere[[29]](#footnote-29) in je kredit podvržen pravilom o državnih pomočeh, ima kredit status pomoči *de minimis*. Višina pomoči *de minimis*, dodeljene enotnemu podjetju[[30]](#footnote-30) s strani dajalcev pomoči *de minimis* v Sloveniji, ne sme preseči 200.000 evrov v kateremkoli obdobju treh koledarskih let oziroma 100.000 evrov[[31]](#footnote-31), če kreditojemalec opravlja komercialne cestne prevoze tovora[[32]](#footnote-32) (prag pomoči).
	2. Če bi imel pribitek sredstev ESRR iz določbe 4.3 za posledico preseganje še dopustnih pragov kumulacije iz točke 1.4 (6) ali praga *de minimis* pomoči iz prejšnjega odstavka, se njegova višina zviša za največ toliko, kolikor je nujno potrebno, da se teh pragov ne preseže.
	3. Dopustnost sprememb kreditne pogodbe se presoja na podlagi skladnosti z določbami kreditne pogodbe in pravili o državni pomoči. V primeru znižanja kredita se lahko izdela nov izračun višine pomoči *de minimis*. V izračunu se upošteva ekvivalent tržne obrestne mere, pogodbeno obrestno mero in diskontno stopnjo, ki so se upoštevale ob odobritvi kredita.
	4. Izvajalec finančnega instrumenta kreditojemalcu ne bo zaračunal nobenih nadomestil za odobritev in obdelavo kreditov ter drugih stroškov, povezanih z najemom kredita, zavarovanjem kredita, ipd.
	5. Ne glede na prejšnji odstavek lahko Izvajalec finančnega instrumenta od kreditojemalca zahteva plačilo morebitnih nadomestil ter dejanskih stroškov, ki so ji nastali pri spremembah kreditne pogodbe. Višina tovrstnih stroškov je določena z Internimi pravili izvajalca finančnega instrumenta.
	6. Obrestno obdobje, za katerega se določi pogodbena obrestna mera, je 6-mesečno.
	7. Pogodbene obresti se obračunavajo skladno z določili kreditne pogodbe.
	8. Ročnost kredita, vključno z moratorijem na odplačilo kredita, je najmanj tri (3) leta in največ petindvajset (25) let in se šteje od dneva veljavnosti kreditne pogodbe do dneva zapadlosti zadnjega obroka kredita.
	9. Kredit se lahko odobri zgolj za ročnosti polnih let.
	10. Moratorij na odplačilo kredita (glavnice) lahko traja največ do 1/2 ročnosti kredita in se za potrebe izračuna *de minimis* pomoči šteje od dneva veljavnosti kreditne pogodbe.
	11. Kredit se lahko črpa v eni ali več tranšah. Kredit se nakaže na račun kreditojemalca, ki mora biti odprt pri finančni instituciji s sedežem v državi članici EU oziroma v primeru oseb javnega sektorja se kredit nakaže po pravilih poslovanja proračunskih uporabnikov (EZR).
	12. Črpanje kredita se izvrši ob izpolnjevanju pogojev, ki so opredeljeni v kreditni pogodbi.
	13. Skrajni rok za črpanje kredita je načrtovani zaključek projekta oziroma najkasneje šest (6) mesecev od dneva odobritve kredita, če je ta rok pred načrtovanim zaključkom projekta.
	14. Kredit se odplačuje v enakih obrokih skladno z določili kreditne pogodbe.
	15. Za zavarovanje kredita lahko Izvajalec finančnega instrumenta zahteva vpis zastavne pravice na predmetu financiranja. Kredit se lahko odobri tudi brez vsakršnih zavarovanj.
	16. Poleg zavarovanj iz prejšnjega odstavka lahko Izvajalec finančnega instrumenta od kreditojemalca zahteva še druga zavarovanja.
	17. Izvajalec finančnega instrumenta lahko od kreditojemalca zahteva izročitev bianco podpisane menice oziroma menice z nepreklicno menično izjavo in nalogom za plačilo menic v predpisani obliki in vsebini.
	18. Izvajalec finančnega instrumenta lahko od kreditojemalca zahteva, da v času trajanja projekta zavaruje sredstva financiranja pri prvovrstnih zavarovalnicah na njihovo dejansko vrednost, proti rizikom in pod pogoji, ki so običajna v Republiki Sloveniji pri zavarovanju tovrstnih sredstev. Drugi kreditni pogoji in finančne zaveze se opredelijo s kreditno pogodbo.
	19. V primeru uporabe kredita v nasprotju s kreditno pogodbo in/ali Uredbo Komisije (EU) št. 1407/2013, v kolikor kredit predstavlja pomoč *de minimis*, mora kreditojemalec na zahtevo Izvajalca finančnega instrumenta zagotoviti vračilo *de minimis* pomoči, vključno z obrestmi za vračilo nedovoljene ali zlorabljene *de minimis* pomoči od dneva posameznega črpanja kredita. Višina obrestne mere za vračilo *de minimis* pomoči se določi tako, da se obrestni meri, ki jo Evropska komisija izračuna in objavi v Uradnem listu Evropske unije skladno z 9. in 10. členom Uredbe Komisije (ES) št. 794/2004[[33]](#footnote-33), doda 100 bazičnih točk.

### 5. Obveščanje o spremembah

* 1. Po oddaji vloge za financiranje morajo biti naslednje načrtovane spremembe nemudoma pisno sporočene Izvajalcu finančnega instrumenta: statusne spremembe kreditojemalca, sprememba aktivnosti povezanih s projektom, sprememba višine in strukture upravičenih stroškov, sprememba virov financiranja projekta ali sprememba terminske izvedbe projekta. Vse spremembe in njihov vpliv na poslovanje morajo biti obrazložene.
	2. Izvajalec finančnega instrumenta dopustnost načrtovanih sprememb iz prejšnje točke presoja na podlagi skladnosti z določbami kreditne pogodbe in Posebnih pogojev.
	3. Izvajalec finančnega instrumenta s spremembami iz točke 5.1 soglaša v obliki enostranske izjave. Spremembe brez predhodnega soglasja Izvajalec finančnega instrumenta predstavljajo kršitev kreditne pogodbe, zaradi katerih lahko Izvajalec finančnega instrumenta kreditojemalcu predčasno odpokliče kredit.

### 6. Hramba dokumentacije

* 1. Kreditojemalec je dolžan še deset let od dokončnega poplačila obveznosti po kreditni pogodbi hraniti vso dokumentacijo o kreditu in upravičenih stroških, ter Izvajalcu finančnega instrumenta posredovati vse podatke, dokumentacijo in poročila, ki jih ta potrebuje zaradi izpolnjevanja svojih obveznosti.

### 7. Nadzor nad porabo sredstev

* 1. Kreditojemalec je dolžan do poteka deset let po izpolnitvi vseh finančnih obveznosti iz kredita, s predhodno najavo omogočiti Izvajalcu finančnega instrumenta oziroma vsakemu Pristojnemu organu[[34]](#footnote-34) dostop do prostorov in opreme pod nadzorom kreditojemalca ter podatkov in celotne dokumentacije, če je to potrebno za nadzor nad izvajanjem njegovih obveznosti na podlagi sklenjene kreditne pogodbe.

### 8. Končne določbe

* 1. Kreditojemalec soglaša, da Izvajalec finančnega instrumenta ali Pristojni organ lahko javno objao informacije o tem, da je bil projekt financiran po teh Posebnih pogojih.
	2. Kreditojemalec soglaša s prenosom pravic in obveznosti iz kreditne pogodbe na drugega Izvajalca finančnega instrumenta, če to zahteva in takšnega izvajalca določi SID banka kot upravljavec Sklada skladov.
	3. Šteje se, da je pomoč *de minimis* dodeljena kreditojemalcu z dnem odobritve kredita s strani organa odločanja Izvajalca finančnega instrumenta. Slednja v kreditni pogodbi kreditojemalca seznani o vrsti pomoči, njeni višini in za katere stroške mu je dodeljena ter koliko znaša njena intenzivnost. V primeru, da kreditna pogodba po odobritvi kredita ni sklenjena, se šteje, da pomoč *de minimis* ni bila dodeljena.
	4. Izvajalec finančnega instrumenta o odobreni *de minimis* pomoči poroča ministrstvu, pristojnemu za finance, skladno z Zakonom o spremljanju državnih pomoči[[35]](#footnote-35) in [Uredbo o spremembi Uredbe o posredovanju podatkov in poročanju o dodeljenih državnih pomočeh in pomočeh po pravilu "*de minimis*"](http://www.uradni-list.si/1/content?id=118141#!/Uredba-o-spremembi-Uredbe-o-posredovanju-podatkov-in-porocanju-o-dodeljenih-drzavnih-pomoceh-in-pomoceh-po-pravilu-de-minimis)[[36]](#footnote-36), tako kot ta pravila določajo za upravljavca sheme *de minimis* pomoči.

* 1. Finančna prednost sredstev ESRR se iz Izvajalca finančnega instrumenta v celoti prenaša na končnega prejemnika v obliki kredita, bruto ekvivalent nepovratnih sredstev pa je izračunan skladno z določili Posebnih pogojev.
	2. Posebni pogoji veljajo in se uporabljajo od dneva njihove objave na spletni strani SID banke.

Objavljeno na http://www.sid.si, dne 24. 12. 2019

1. Gre za sporazum, sklenjen med SID banko in Ministrstvom za gospodarski razvoj in tehnologijo (MGRT), na podlagi katerega je bil SID banki zaupan mandat za izvajanje Sklada skladov kot oblike upravljanja sredstev evropske kohezijske politike za izvajanje finančnih instrumentov v okviru sprejetega *Operativnega programa za izvajanje evropske kohezijske politike v obdobju 2014-2020 (OP EKP)*. [↑](#footnote-ref-1)
2. S sklenitvijo Aneksa št. 1 je SID banka od MGRT dobila dodaten mandat za izvajanje zadevnega finančnega instrumenta. [↑](#footnote-ref-2)
3. Ur.l. EU, L 352 z dne 25.12.2013. [↑](#footnote-ref-3)
4. Popis degradiranih območij je izdelan na podlagi Naloge z naslovom: *Merila in kriteriji za določitev degradiranih urbanih območij* po posameznih mestnih občinah (DUO2 in NERUO), ki jo je po naročilu Ministrstva za okolje in prostor (MOP) izdelala Fakulteta za arhitekturo. Naloga DUO2, ki je dostopna na spletni strani http://www.mop.gov.si/si/delovna\_podrocja/urbani\_razvoj\_in\_zemljiska\_politika/merila\_in\_kriteriji\_za\_dolocitev\_degradiranih\_urbanih\_obmocij\_strokovna\_studija/, se osredotoča na območja, ki se nahajajo znotraj urbanih središč, kjer bi se lahko s sanacijskimi ukrepi zagotavljala racionalnejša raba, trajnostni razvoj in boljša učinkovitost prostora.. [↑](#footnote-ref-4)
5. SID banka je dolžna zagotoviti doseganje naslednjih ciljnih kazalnikov, in sicer okvirna vrednost stanovanja ne presega 100.000 € oz. pri drugih projektih okvirna vrednost investicije na m2 ne presega 1.200 €. Financiranje projektov, ki presegajo prej navedene mejne vrednosti, lahko SID banka zavrne. [↑](#footnote-ref-5)
6. Uvrstitev projekta, ki je predmet vloge za financiranje, na seznam projektov v Izvedbenem načrtu TUS ni pogoj za odobritev kredita. [↑](#footnote-ref-6)
7. *Dostopen na spletni strani http://www.eu-skladi.si/sl/ekp/kljucni-dokumenti.* [↑](#footnote-ref-7)
8. Uradni list RS, št. [51/14](http://www.uradni-list.si/1/objava.jsp?sop=2014-01-2266), [57/15](http://www.uradni-list.si/1/objava.jsp?sop=2015-01-2394) in [26/17](http://www.uradni-list.si/1/objava.jsp?sop=2017-01-1435) [↑](#footnote-ref-8)
9. Pomeni, da je prvo pravno zavezujoče dejanje že nastalo, vendar projekt še ni zaključen ali celostno izveden. [↑](#footnote-ref-9)
10. Kreditojemalec lahko predloži isti projekt, kot ga je predložil pristojnemu ministrstvu za sofinanciranje operacije, ki se izvaja v okviru mehanizma Celostnih teritorialnih naložb (CTN) za trajnostni urbani razvoj. [↑](#footnote-ref-10)
11. Ur.l.RS, št. [69/03](http://www.uradni-list.si/1/objava.jsp?sop=2003-01-3312" \t "_blank" \o "Stanovanjski zakon (SZ-1)), [18/04](http://www.uradni-list.si/1/objava.jsp?sop=2004-01-0776) – ZVKSES, [47/06](http://www.uradni-list.si/1/objava.jsp?sop=2006-01-2024" \t "_blank" \o "Zakon o evidentiranju nepremičnin) – ZEN, [45/08](http://www.uradni-list.si/1/objava.jsp?sop=2008-01-1981" \t "_blank" \o "Zakon o vzpostavitvi etažne lastnine na predlog pridobitelja posameznega dela stavbe in o določanju pripadajočega zemljišča k stavbi) – ZVEtL, [57/08](http://www.uradni-list.si/1/objava.jsp?sop=2008-01-2415" \t "_blank" \o "Zakon o spremembah in dopolnitvah Stanovanjskega zakona), [62/10](http://www.uradni-list.si/1/objava.jsp?sop=2010-01-3387) – ZUPJS, [56/11](http://www.uradni-list.si/1/objava.jsp?sop=2011-01-2619" \t "_blank" \o "Odločba o razveljavitvi 127. člena Stanovanjskega zakona) – odl. US, [87/11](http://www.uradni-list.si/1/objava.jsp?sop=2011-01-3719" \t "_blank" \o "Zakon o spremembi in dopolnitvi Stanovanjskega zakona), [40/12](http://www.uradni-list.si/1/objava.jsp?sop=2012-01-1700) – ZUJF, [14/17](http://www.uradni-list.si/1/objava.jsp?sop=2017-01-0678" \t "_blank" \o "Odločba o razveljavitvi prvega odstavka 195. člena Stanovanjskega zakona, kolikor se nanaša na najemne pogodbe za neprofitna stanovanja v občinah, oddana na javnem razpisu.) – odl. US in [27/17](http://www.uradni-list.si/1/objava.jsp?sop=2017-01-1441" \t "_blank" \o "Zakon o spremembah in dopolnitvah Stanovanjskega zakona)) [↑](#footnote-ref-11)
12. Ur.l. RS, št. 13/14 – UPB. [↑](#footnote-ref-12)
13. Gre za količnik po podatkih iz zadnjih računovodskih izkazov:$ \frac{AOP056}{AOP057}$. [↑](#footnote-ref-13)
14. **Osebna družba** je družba z neomejeno odgovornostjo ali komanditna družba oziroma druga vrsta pravne osebe s sedežem v katerikoli drugi državi članici Evropske unije iz Priloge II k Direktivi 2013/34EU Evropskega parlamenta in Sveta. [↑](#footnote-ref-14)
15. Gre za količnik po podatkih iz zadnjih računovodskih izkazov: $\frac{\left(AOP055-AOP056\right)}{AOP056}$. [↑](#footnote-ref-15)
16. Gre za količnik po podatkih iz zadnjih računovodskih izkazov: $\frac{\left(AOP151 – AOP152 + AOP144\right)}{AOP169}$. [↑](#footnote-ref-16)
17. Ur.l. RS, št. 69/07 in 17/08 [↑](#footnote-ref-17)
18. Uredba (ES) št. 1893/2006 (UL L 393, 30.12.2006, str. 1) [↑](#footnote-ref-18)
19. Ur.l. RS, št. 86/2016. [↑](#footnote-ref-19)
20. Ur.l. RS, št. [29/15](http://www.uradni-list.si/1/objava.jsp?sop=2015-01-1251), [36/16](http://www.uradni-list.si/1/objava.jsp?sop=2016-01-1589), [58/16](http://www.uradni-list.si/1/objava.jsp?sop=2016-01-2481), [69/16 – popr.](http://www.uradni-list.si/1/objava.jsp?sop=2016-21-2983), [15/17](http://www.uradni-list.si/1/objava.jsp?sop=2017-01-0794), [69/17](http://www.uradni-list.si/1/objava.jsp?sop=2017-01-3361) in [67/18](http://www.uradni-list.si/1/objava.jsp?sop=2018-01-3316)) [↑](#footnote-ref-20)
21. Kazalnik učinka – Tlorisna površina (kvadratura) na novo zgrajenih ali prenovljenih javnih ali poslovnih stavb na urbanih območjih v m2. [↑](#footnote-ref-21)
22. Kazalnik učinka – Število saniranih stanovanj na urbanem območju.. [↑](#footnote-ref-22)
23. Ur.l. RS, št. [60/06](http://www.uradni-list.si/1/objava.jsp?sop=2006-01-2549), [54/10](http://www.uradni-list.si/1/objava.jsp?sop=2010-01-3041) in [27/16](http://www.uradni-list.si/1/objava.jsp?sop=2016-01-1079) [↑](#footnote-ref-23)
24. Ur.l.RS, št. [108/06](http://www.uradni-list.si/1/objava.jsp?sop=2006-01-4605) – UPB, [9/11](http://www.uradni-list.si/1/objava.jsp?sop=2011-01-0322) in [31/18](http://www.uradni-list.si/1/objava.jsp?sop=2018-01-1400). [↑](#footnote-ref-24)
25. Štejejo vse obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ (v višini 50,00 EUR ali več na dan oddaje vloge za financiranje). Šteje se, da končni prejemnik, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje vloge. [↑](#footnote-ref-25)
26. Ur.l.RS, št. [32/14](http://www.uradni-list.si/1/objava.jsp?sop=2014-01-1320) in [47/15](http://www.uradni-list.si/1/objava.jsp?sop=2015-01-1930) [↑](#footnote-ref-26)
27. V primeru, da je EURIBOR manjši od nič, se šteje, da je EURIBOR enak nič. [↑](#footnote-ref-27)
28. Pribitek sredstev SID banke se določi glede na razvrstitev kreditojemalca v ustrezni bonitetni razred po pravilih SID banke in ostale parametre določanja zadevnega pribitka (npr. kvaliteta zavarovanja ipd.). [↑](#footnote-ref-28)
29. **Ekvivalent tržne obrestne mere** pomeni referenčno obrestno mero, ki se določi skladno s Sporočilom Evropske komisije o spremembi metode določanja referenčnih obrestnih mer in diskontnih stopenj (UL C 14, 19.1.2008 str. 6). [↑](#footnote-ref-29)
30. **Enotno podjetje** pomeni vse osebe, ki so med seboj neposredno ali preko ene ali več drugih oseb najmanj v enem od naslednjih razmerij:

oseba ima večino glasovalnih pravic druge osebe;

oseba ima pravico imenovati ali odpoklicati večino članov upravnega, poslovodnega ali nadzornega organa druge osebe;

oseba ima pravico izvrševati prevladujoč vpliv na drugo osebo na podlagi pogodbe, sklenjene z navedeno osebo, ali določbe v njeni družbeni pogodbi ali statutu;

oseba, na podlagi dogovora z drugimi osebami sama nadzoruje večino glasovalnih pravic tretje osebe. [↑](#footnote-ref-30)
31. **Kumulacija** (seštevanje) pomoči *de minimis* se presoja na podlagi (a) pisnih izjav kreditojemalca o (i) enotnem podjetju, (ii) statusnih spremembah, (iii) že prejeti pomoči *de minimis* enotnemu podjetju in osebam, ki so bila predmet statusnih sprememb, v predhodnih dveh koledarskih letih in tekočem koledarskem letu in (iv) že prejeti državni pomoči kreditojemalcu ter (b) na podlagi podatkov iz javne evidence ministrstva, pristojnega za finance, o dodeljenih državnih pomočeh in pomočeh *de minimis* v predhodnih dveh koledarskih letih in tekočem koledarskem letu, ki jih ob obravnavi vloge za financiranje pridobi SID banka sama. V primeru statusnih sprememb kreditojemalca v kateremkoli obdobju treh koledarskih let se pri ugotavljanju praga de minimis iz te točke Posebnih pogojev upošteva tudi pomoč *de minimis*, dodeljena osebi, ki je predmet statusne spremembe, pred statusno spremembo. Pri delitvi se pomoč *de minimis*, dodeljena pred delitvijo, prerazporedi osebi, ki jo je koristilo, in to je načeloma oseba, ki prevzame dejavnosti, za katere se je pomoč *de minimis* uporabila. Če taka dodelitev ni mogoča, se pomoč *de minimis* dodeli sorazmerno na podlagi knjigovodske vrednosti lastniškega kapitala novih oseb na dejanski datum delitve. [↑](#footnote-ref-31)
32. Višino *de minimis* pomoči se izračuna po naslednji formuli:

|  |
| --- |
| $$\sum\_{i=1}^{n}\frac{stanje kredita\_{i}\*(o.m.\_{1}-o.m.\_{2})}{(1+diskontna stopnja)^{i}};če velja o.m.\_{2}<o.m.\_{1}$$Simboli, znaki in pojmi uporabljeni v izračunu višine de minimis pomoči imajo naslednji pomen: |
| Σ | vsota |
| o.m.1 | ekvivalent tržne obrestne mereV izračunu ekvivalenta tržne obrestne mere se uporabi izhodiščna obrestna mera, ki velja na dan sklepa organa odločanja izvajalca Finančnega instrumenta o kreditu.  |
| o.m.2 | višina pribitka sredstev ESRR |
| i | zaporedna številka meseca |
| n | tehtana ročnost kredita v mesecih |
| diskontna stopnja | diskontna stopnja določena na osnovi Sporočila Komisije o spremembi metode določanja referenčnih obrestnih mer in diskontnih stopenj, ki velja na dan sklepa organa odločanja izvajalca Finančnega instrumenta o kreditu |
| stanje kredita | le 62,5% ostanka kredita v kapitalizacijskem obdobju (po obrestih in razdolžnini) kot izhaja iz načrta odplačila kredita za namen izračuna višine *de minimis* pomoči, v katerem se upošteva odobreni znesek kredita za kritje upravičenih stroškov, ročnost kredita (vključno z moratorijem), enkratno nakazilo kredita takoj po sklenitvi kreditne pogodbe in linearna metoda mesečnega odplačila kredita |

 [↑](#footnote-ref-32)
33. UL L 140, 30.4.2004, str. 1–134 in njene nadaljnje spremembe. [↑](#footnote-ref-33)
34. Pristojni organ pomeni vsak organ Republike Slovenije ali Evropske Unije, ki je v skladu s pravili pristojen za izvajanje, upravljanje, nadzor ali revizijo izvajanja Operativnega programa. [↑](#footnote-ref-34)
35. Ur.l. RS, št. 37/2004. [↑](#footnote-ref-35)
36. Ur.l. RS, št. 61/04, 22/07 in 50/14. [↑](#footnote-ref-36)